armvectores/hy_wikipedia_2023 huggingface dataset:
Մաունթ Լեմոն հետազոտություն

Մաունթ Լեմոն հետազոտություն (անգլ.՝ Mount Lemmon Survey, MLS), աստերոիդների և գիսաստղերի որոնման և հետազոտության ծրագիր, Կատալինա ծրագրի մաս։ Մաունթ Լեմոն հետազոտություն ծրագրում օգտագործվում է 1,52 մետրանոց ռեֆլեկտոր աստղադիտակ տեղադրված Ստյուարդի աստղադիտարանում, որը կազմում է Մաունթ Լեմոնի աստղադիտարանի մաս, այն տեղակայված է  2 791 մ բարձրության վրա Սանտա Կատալինա լեռնաշղթայում ԱՄՆ Արիզոնա նահանգի Թուսոն քաղաքի մոտ։
Այս ծրագիրը այժմ հանդիսանում է տիեզերքի հետազոտություններով զբաղվող ամենաարդյունավետ ծրագրերից մեկը աշխարհում, հատկապես Երկրին մոտեցող աստերոիդների հայտնաբերումների առումով։ Մաունթ Լեմոն հետազոտությունը Փոքր մոլորակների կենտրոնի աստերոիդների հայտնաբերողների ցանկում գրավում է առաջատար տեղերից մեկը, ավելին քան 50 հազար համարակալված աստերոիդների հայտնաբերումով։


== Հայտնաբերումներ ==
Ծրագրի շրջանակներում 2008 թվականի հոկտեմբերի 7-ին անսպասելիորեն վերահայտնաբերվեց 206P/Բեռնարդ - Բոատինի կորսված գիսաստղը։ Գիսաստղը 1892 թվականից ի վեր կատարել էր Արեգակի շուրջ 20 պտույտներ և անցել 0,3 - 0,4 ա. մ. հեռավորության վրա Յուպիտերից 1922, 1934 և 2005 թվականներին։ Այս գիսաստղը նաև առաջինն էր, որ հայտնաբերվել էր լուսանկարման միջոցով, հայտնաբերել էր ամերիկացի աստղագետ Էդվարդ Բեռնարդը 1892 թվականի հոկտեմբերի 13-ին։
2011 UN63 աստերոիդը հայտնաբերվել է Մաունթ Լեմոն հետազոտության կողմից 2009 թվականի սեպտեմբերի 27-ին, այն հանդիսանում է Մարսի տրոյացի աստերոիդ։ Ծրագիր շրջանակներում նաև հայտնաբերվել է անսովոր Ատենի աստերոիդ 2012 FC71 2012 թվականի մարտի 31-ին։


== Տես նաև ==
Մաունթ Լեմոն
Մաունթ Լեմոն աստղադիտարան
Փոքր մոլորակների կենտրոն
Մոլորակագիտական տվյալների համակարգ
Spaceguard


== Ծանոթագրություններ ==

}} 


== Արտաքին հղումներ ==
NEODyS
Չերկասի (գյուղ, Ստերլիտամակսկի շրջան)

Անվան այլ կիրառումների համար տե՛ս՝ ՉերկասիՉերկասի (ռուս.՝ Черкассы, բաշկիրերեն՝ Черкассы), գյուղ Ռուսաստանի Բաշկորտոստան հանրապետության Ստերլիտամակսկի շրջանի կազմում։
Բնակչությունը 2009 թվականին գրանցված տվյալներով կազմում էր 3 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Չակրա

Չակրա (սանսրիտ сakra, անիվ), որոշ հնդկական կրոններում համարվում է նուրբ մարմնի էներգիայի կետ կամ հանգույց։ Չակրաները համարվում են նուրբ մարմնի, այլ ոչ թե ֆիզիկական մարմնի մասեր և այսպիսով ծառայում են որպես հանդիպող կետեր նուրբ (ոչ մարմնական) էներգիայի ուղիների համար և կոչվում նադի։
Նադիները համարվում են նուրբ մարմնի ուղիներ, որոնց միջոցով կենսական ուժը (prana) (ոչ մարմնական) կամ կենսական էներգիան (ոչ մարմնական) տեղաշարժվում է։
Զանազան սուրբ գրություններ և ուսմունքներ ներկայացնում են չակրայի տարբեր միավորներ։ Համաձայն տանտրիկ գրությունների, համարվում է, որ նուրբ մարմնում գոյություն ունեն շատ չակրաներ։ Սակայն կան յոթ չակրաներ, որոնք համարվում են ամենակարևորները։


== Ստուգաբանություն ==
Չակրա բառը ծագում է चक्र սանսկրիտից, որը նշանակում է «անիվ», ինչպես նաև «շրջան» և «փուլ»։ Այն նկարագրվում է նաև որպես լույսի անընդմեջ պտտվող անիվ։
Մ․Ն․Ռոյսի՝ Տանտրական պատմության տեսության մեջ ասվում է, որ չակրա բառը սանսկրիտ աղբյուրներում տարբեր նշանակություններ է ունեցել։

շրջան, որն օգտագործվում է տարբեր իմաստներով՝ խորհրդանշելով շակտիի անվեջ պտույտը․
մարդկանց շրջանակ.ծիսական արարողություններում կան տարբեր չակրասադհանասեր (cakrasādhanās), որում մասնակիցները հավաքվում են և կատարում ծիսական արարողություններ։
Չակրա տերմինը նաև օգտագործվում է յանտրաներ (միստիկ դիագրամներ) ցույց տալու համար, որոնք լայնորեն ճանաչված են որպես trikoṇa-cakra IAST, aṣṭakoṇa-cakra IAST, և այլն։
մարմնի տարբեր նյարդային համակարգեր։Բուդդիզմում սանսկրիտ «Չակրա» տերմինը (Pali cakka) օգտագործվում է «շրջան» բառի տարբեր իմաստներով, վերաբերելով Բուդդիզմի՝ վերածնվելու մասին գաղափարին, ըստ որի կան վեց տարբեր վիճակներ, որոնցով մարդիկ կարող են վերածնվել .։


== Պատմություն ==
Յոգայի վարժություններում շնչառական ուղիների մասին ներկայացված են դասական ուպանիշադներում, բայց չակրանների ստորակարգության մասին ներկայացված է բուդիստական Հևաջրա տանտրայում ու Կարիագիտիում։


== Ծանոթագրություններ ==
Արթուր Ստեփանյան (պետական գործիչ)

Արթուր Սենիկի Ստեփանյան (հունիսի 2, 1970(1970-06-02)), ՀՀ պետական գործիչ, ՀՀ կենտրոնական բանկի խորհրդի անդամ։


== Կրթություն ==
1987-1992 թթ. - սովորել և ավարտել է Երևանի ժողովրդական տնտեսության ինստիտուտի աշխատանքի էկոնոմիկայի ֆակուլտետը։ *Վերապատրաստվել է Իսպանիայում, ԱՄՆ-ում, Բելգիայում, Մեծ Բրիտանիայում, Ֆրանսիայում, Նիդերլանդներում։


== Աշխատանքային գործունեություն ==
1994-1998 թթ. - ՀՀ կենտրոնական բանկի դրամավարկային քաղաքականության վարչության մասնագետ, ապա՝ ավագ մասնագետ։
1998-2001 թթ. - ՀՀ ֆինանսների և էկոնոմիկայի նախարարության բաժնի պետ, վարչության պետի տեղակալ-բաժնի պետ, ապա՝ վարչության պետ։
2001-2005 թթ. - ՀՀ կենտրոնական բանկի ֆինանսական գործառնությունների դեպարտամենտի ռիսկերի կառավարման վարչության պետ։
2005-2012 թթ. - ՀՀ կենտրոնական բանկի դրամավարկային քաղաքականության վարչության պետ
2012 թ. սեպտեմբերի 4-ին ՀՀ Նախագահի հրամանագրով նշանակվել է ՀՀ կենտրոնական բանկի խորհրդի անդամ՝ հինգ տարի ժամկետով։Ամուսնացած է, ունի մեկ դուստր։


== Ծանոթագրություններ ==
Պոտապ և Նաստյա

«Потап и Настя», ուկրաինական դուետ, որը ձևավորվել է 2006 թվականին, Ալեքսեյ Պոտապենկոյի և Նաստյա Կամենսկիխի կողմից։ Խմբի պրոդյուսերը, երգերի բառերի և երաժշտության հեղինակը, ռեժիսորը և տեսահոլովակների սցենարիստը Ալեքսեյ Պոտապենկոն է (Պոտապ)։


== Պատմություն ==
«Потап и Настя» դուետը ձևավորվել է 2006 թվականին։ Այդ ժամանակ Պոտապը փնտրում էր վոկալիստի, ով կկատարեր երգերի կրկներգերը։ Ընկների առաջարկով նա ընտրեց Նաստյա Կամենսկիխին։ 2007 թվականին հաղթել են «Пять звёзд» նախագծում և ստացել են թույլտվություն Ձմեռային Օլիմպիական խաղեր 2014-ին կատարել հիմնը։ Հետագայում խումբը ստացել է այլ երաժշտական մրցանակներ, որոնցից են «Տարվա երգ», «Ոսկե պատեֆոն», «Муз-ТВ-ի մրցանակ», «Երգեհոնիկ», «RU.TV-ի մրցանակ» և այլն։
2009 թվականին Պոտապը և Նաստյան մասնակցել են «Կարմիր գլխարկը» ամանորյա մյուզիքլին, որտեղ համապատասխանաբար կատարում էին կարմիր գլխարկի և գայլի դերերը։ 2009—2010 թվականներին նրանք վարել են М1 հեռուստաալիքի «Guten Morgen» հաղորդումը, իսկ 2010 թվականին՝ ТРК Украина-ի «Я люблю Украину» հաղորդումը։ 2011 թվականին դուետը կատարել է «Выкрутасы» ստեղծագործությունը, որը նույնանուն ֆիլմի պաշտոնական սաունդթրեքն է։
Ռադիոհաղորդավար Բորիս Բառանովի կարծիքով դուետը շոու բիզնեսում փոխարինել է Кабаре-дуэта «Академия»-ին։ Իրենց ստեղծագործություններում նրանք միախառնում են հումորը և սեքսուալությունը։


== Սկավառակագրություն ==


=== Ալբոմներ ===


== Տեսահոլովակներ ==


== Մրցանակներ ==
«Ոսկե պատեֆոն» (2008, 2011, 2012, 2014)


== Ծանոթագրություններ ==


== Արտաքին հղումներ ==
Պաշտոնական կայք Archived 2018-01-02 at the Wayback Machine.
Սկահակ

Սկահակ, տարբեր նյութերից (արծաթ, պղինձ, փայտ, կավ և այլն) պատրաստված փոքր սկահ՝ գավաթ, բաժակ, որը հիմնականում ունի բռնակ։ Փայտյա սկահակների վրա փորագրվում, իսկ արծաթյա և պղնձյա սկահակների վրա նաև դրվագվում են երկրաչափական, բուսական (խաղողի ողկույզ, նուռ և այլն) զարդանախշեր, թռչնապատկերներ։ Արծաթյա սկահակները պատրաստվում են նաեւ մանրարուրք եղանակով։
Ժամանակակից սկահակների պատրաստման համար օգտագործվում են ոսկրաճենապակի, չջնարակված կավ, ճենապակի, ջերմադիմացկուն կերամիկա ևն։ Ներկայիս ստանդարտներով սկահակ են համարվում այն գավաթները, որոնք չափերով մոտ մեկ ու կես անգամ գերազանցում են թեյի միջին գավաթները։
Փայտե սկահակներ պատրաստվել են հնագույն ժամանակներից, սակայն դրանց մեծամասնությունը չի պահպանվել։
Կավագործական սկավառակի ստեղծումը նպաստել է կավե սկահակների պատրաստմանը։
6-7-րդ դարերում Չինաստանում ճենապակու ստեղծումը նպաստել է սառը և տաք հեղուկների համար նախատեսված սկահակների արտադրության նոր տեխնոլոգիայի առաջացմանը։


== Ծանոթագրություններ ==
Բերմատինգեն

Բերմատինգեն  (գերմ.՝ Bermatingen), կոմունա Գերմանիայի Բադեն Վյուրտեմբերգ երկրամասում։
Մտնում է Բոդենզե շրջանի կազմում։ Բնակչությունը կազմում է 3871 մարդ(ըստ 2010 թվականի դեկտեմբերի 31-ի). ։ Տարածքը կազմում է 15,45 կմ։ Պաշտոնական կոդ՝ 08 4 35 005։


== Ծանոթագրություններ ==


== Արտաքին հղումներ ==
Պաշտոնական էջ
Շենժեն Ավիատորս

«Շենժեն Ավիատորս» (չին.` 深圳领航者, անգլ.` Shenzhen Aviators), չինական պրոֆեսոնալ բասկետբոլային ակումբ, որն հանդես է գալիս Չինաստանի բասկետբոլի ասոցիացիայի (CBA) հարավային դիվիզիոնում։ Տեղակայված է Դոնգուան երկրամասի Դալանգ քաղաքում։ Տան հանդիպումներն ակումբն անցկացնում է «Դալանգ արենա» մարզապալատում։
2004 թվականին Թիմը դառնում է Չինաստանի բասկետբոլի լիգայի (CBL) փոխչեմպիոն, որից հետո՝ 2005-06 մրցաշրջանին ընդառաջ սկսում արդեն հանդես գալ Չինաստանի բասկետբոլի ասոցիացիայում (CBA)։
2011 թվականին հուլիսին, մինչև Բասկետբոլի ազգային ասոցիացիայում (NBA) կարճ հաջողության հասնելը, չին խաղարկող Ջերեմի Լինը 3 հանդիպում է անցկացրել «Ավիատորսի» կազմում և ճանաչվում տվյալ մրցաշարի ամենաարժեքավոր խաղացող։


== Նշմարելի բասկետբոլիստներ ==
 Քի Ֆենգ
 Չեն Հսին-Ան
 Ջոշ Ակոնյոն
 Մալիք Բադիանե
 Շավլիկ Ռենդոլֆ
 Ջերեմի Լին


== Ծանոթագրություններ ==


== Արտաքին հղումներ ==
Էջը Sports.Sina.com.cn կայքում
Երևանի պարբերական մամուլ

Երևանի պարբերական մամուլ, Երևան քաղաքում 19-20-րդ դարերում գոյություն ունեցած թերթերը, պարբերականներն ու ամսագրերը։


== Պատմություն ==
Մինչև տեղական մամուլի ստեղծումը Երևանի քաղաքի իրադարձություններն ակտիվորեն լուսաբանվում էին Թիֆլիսում հրատարակվող «Մշակ» թերթում՝ «Նամակներ Երևանից» համապատասխան բաժնում։


=== «Պսակ» ===

1880 թ.  մարտի  15-ին  լույս  է տեսնում  «Պսակ»  թերթի  առաջին  համարը։ «Պսակը» Երևանի առաջին պարբերականն էր, լույս էր տեսնում շաբաթը երկու անգամ՝ ազգային ազատագրական պայքարի գործիչ Վասակ Պապաջանյանի խմբագրությամբ։  Ուներ  քննադատական ուղղվածություն, որի հետևանքով 1884թ. ապրիլի 7-ին փակվեց։ Թերթի տպարանը գտնվել է Դոկտորսկայա  (այժմ՝ Թումանյան) փողոցում, Պողոս-Պետրոս եկեղեցու դիմաց։


=== «Առողջապահական  թերթ» ===

1881 թ.  հուլիսին լույս  է տեսնում «Առողջապահական թերթ» բժշկական ամսագրի առաջին համարը՝ քաղաքի բժիշկ Լևոն Տիգրանյանցի խմբագրությամբ։ «Առողջապահական  թերթը» Երևանում լույս տեսնող առաջին ամսագիրն էր։ Անդրադառնալով քաղաքի առողջապահական  խնդիրներին՝ ամսագիրը քննադատում էր կառավարության վարած քաղաքականությունն այս բնագավառում, որի հետևանքով 1884 թ. փակվեց, իսկ խմբագիրն աքսորվեց քաղաքից։


=== «Երևանի  հայտարարություններ» ===

1883-1886 թթ. շաբաթը երկու-երեք անգամ լույս է տեսնում «Երևանի  հայտարարություններ» կոչվող թերթը՝ Էմին Տեր-Գրիգորյանի խմբագրությամբ։ 1886 թ. հայերեն տպագրության պատճառով թերթիկը փակվում է։ 1900 թ. դեկտեմբերին  վերաբացվելով՝ տպագրում է ռուսերեն հայտարարություններ։ 1909-1917 թթ տպագրվում է նաև հայերեն։


=== «Հրազդան» ===
1908–1909թթ Պողոս Կանդուրալյանի խմբագրությամբ «Լույս» տպարանում շաբաթը երկու անգամ լույս է տեսնում «Հրազդան» թերթը։


=== «Նոր ձայն» ===
Նույն տպարանում 1911-1912 թթ լույս է տեսնում «Նոր ձայն» շաբաթաթերթը՝ Վահան Տեր-Աբրահամյանի խմբագրությամբ (առաջին համարը՝ 1911 թ. սեպտեմբերի 17-ին)։


=== «Կռան» ===
1911 թ. «Լույս» տպարանում հրատարակվում է նաև «Կռան» հասարակական, տնտեսական և գրական թերթը Մուշեղ Բագրատունու խմբագրությամբ (գրական կեղծանունը՝ Փալանդուզ Մկո)։ «Կռանը» Երևանի առաջին երգիծական թերթն էր, նրա էջերում տպագրվում էին նաև խմբագրի ֆելիետոնները։ 1913-1914 թթ թերթը հրատարակվում է «Նոր մամուլ» անունով։


=== «Эриванский  вестник» ===
1911 թ. օգտակար  գիտելիքների տարածման Երևանի ընկերությունը բնակչության կրթական մակարդակը բարձրացնելու նպատակով սկսում է հրատարակել «Эриванский  вестник» օրաթերթը։


=== Այլ պարբերականներ ===
19-րդ  դարի  վերջին  և 20-րդ դարի սկզբին լույս են տեսնում երկու պաշտոնական պարբերականներ՝ «Обзор Эриванской губернии» և «Памятная книжка Эриванской губернии» (սրանք կարևոր սկզբնաղբյուրներ են Երևան քաղաքի ու նահանգի պատմության  ուսումնասիրության համար)։


== Տպարաններ ==
Նույն ժամանակաշրջանում Երևանում գործել են մի քանի տպարաններ.
1874 թ. բացվեց քաղաքի առաջին տպարանը։ Պատկանում էր Զաքարիա Գևորգյանին։ 1880 թ. վաճառվեց Էմին Տեր-Գրիգորյանին։ Տպարանն իր գոյությունը պահպանեց մինչև խորհրդային կարգերի հաստատումը։
1879 թ. բացվեց Աբգար Գուլամիրյանին պատկանող քաղաքի երկրորդ տպարանը։
1880 թ. բացված երրորդ տպարանում լույս էր տեսնում «Պսակ» թերթը, որի անունը փոխանցվեց տպարանին։
1897 թ. բացված նահանգային վարչության տպարանում տպագրվել են պաշտոնական գրություններ, թերթիկներ և կարգադրություններ։


== Ծանոթագրություններ ==
Ադալյան

Ադալյան, հայկական ազգանուն։


== Ազգանունը կրողներ ==
Նորայր Մարտիրոսի Ադալյան (ծ. 1936), արձակագիր, գրականագետ։
Ռաֆֆի Մարտիրոսի Ադալյան (ծ. 1940), նկարիչ, ջութակահար։
Ռուբեն Ադալյան
Ռուբեն Մարտիրոսի Ադալյան (ծ. 1929), նկարիչ, ՀՀ ժողովրդական նկարիչ։
Ռուբեն Պողոսի Ադալյան (ծ. 1955), պատմաբան (ԱՄՆ), պատմական գիտությունների դոկտոր։


== Ծանոթագրություններ ==
Ֆյորշտեթեն

Ֆյորշտեթեն (գերմ.՝ Vörstetten), կոմունա Գերմանիայի Բադեն-Վյուրթեմբերգ երկրամասում։
Ենթարկվում է Ֆրաիբուրգ շրջանին։ Մտնում է Էմենդինգենի կազմի մեջ։ Բնակչությունը կազմում է 2955 մարդ (ըստ 2010 թվականի դեկտեմբերի 31-ի)։ Տարածքը կազմում է 7,89 կմ²։ Պաշտոնական կոդ՝ 08 3 16 045։


== Ծանոթագրություններ ==


== Արտաքին հղումներ ==
Պաշտոնական էջ
Արգուն (գետ)

Արգուն (ռուս.՝ Аргунь, բուրյաթերեն՝ Эргэнэ гол, Էրգենե գոլ; մոնղ.՝ Эргүнэ мөрөн, Էրգյունե մյորյոն; էվեն. Ергэне Երգենյե, չինարեն՝ 额尔古纳河 Éěrgǔnà hé), գետ Չինաստանում և Ռուսաստանում (Անդրբայկալ երկրամաս, Ներքին Մոնղոլիա)։


== Աշխարհագրություն ==
Արգուն գետը սկիզբ է առնում Մեծ Խինգանից և թափվում է Ամուր։ Գետը պատկանում է Խաղաղ օվկիանոսի ավազանին։


== Հիդրոգրաֆիա ==
Արգուն գետի երկարությունը կազմում է 1620 կմ, ավազանի մակերեսը՝ 164000 կմ² է։ Գետի ջրի ծախսը միջինում կազմում է 186 մ³։


== Վտակներ ==
Արգուն գետի վտակներն են ձախից՝ Ուրով, Ուրյումկան, Գազիմուր, աջից, Գենխե, Նյուերխե, Ցզիլյուխե գետերը։


== Ծանոթագրություններ ==
Էժեն Էմանուել Վիոլե լը Դյուկ

Էժեն Էմանուել Վիոլե լե Դյուկ (ֆր.՝ Eugène Emmanuel Viollet-le-Duc), հունվարի 27, 1814(1814-01-27)[…], Փարիզ - սեպտեմբերի 17, 1879(1879-09-17)[…], Լոզան, Շվեյցարիա), ֆրանսիացի ճարտարապետ, ճարտարապետության պատմաբան և տեսաբան։


== Կենսագրություն ==
1836-1838 թվականներին Իտալիայում ուսումնասիրել է հունական և հռոմեական ճարտարապետությունը։ Ֆրանսիայում չափագրել, գծանկարել է բազմաթիվ ռոմանական և գոթական կառույցներ։ Վերականգնել է Փարիզի Սեն Շապել և Նոտր Դամ գոթական տաճարները (Ժ․ Բ․ Լասյույի հետ)։ Ամրացման-վերականգնման աշխատանքներ է կատարել Նարբոնում, Ռեյմսում, Թուլուզում, Շարտրում, Ամիենում, Կարկասոնում (միջնադարյան կենտրոնը, 1853) և այլն։
Վերականգնման աշխատանքների ժամանակ հավաքած նյութերը, հուշարձանների ռացիոնալ մեթոդով վերականգնումը և այդ տեսության մշակումը, ինչպես և ճարտարապետության ընդհանուր օրինաչափությունների, միջնադարյան արվեստի բնույթի, գոթական ճարտարապետության կոնստրուկտիվ նվաճումների (որոնց ուսումնասիրությունը հետագայում նպաստել է կարկասային կոնստրուկցիաների զարգացմանը) մասին իր տեսակետները ամփոփել է ճարտարապետության պատմությանը և տեսությանը նվիրված իր հիմնական աշխատություններում՝ «XI-XVI դարերի ֆրանսիական ճարտարապետության բացատրական բառարան» (10 հատորով, 1854-1868 թվականները), «Զրույցներ ճարտարապետության մասին» (երկհատորյակ, 1858-1868 թվականները), «Ռուսական արվեստ» (1877)։


== Ծանոթագրություններ ==
Պասարգադ

Պասարգադ (պարսկերեն՝ پاسارگاد‎, բառացի` Ֆարսի այգիներ), հին պարսկական քաղաք, Աքեմենյանների առաջին մայրաքաղաքը։ Գտնվում է ժամանակակից Իրանի Ֆարս երկրամասում` Պերսեպոլից 87 կմ հյուսիս-արևելք, Շիրազից 130 կմ հեռավորության վրա։


== Պատմություն ==

Կյուրոս Մեծը սկսել է իր մայրաքաղաքի շինարարությունը մ. թ. ա. 546 թվականին, սակայն այն դեռ չավարտած` մահացել է։ Քաղաքը մայրաքաղաք է հռչակվել նրա մահից հետո։ Ավելի ուշ Դարեհ I Մեծը կառուցում է Պերսեպոլը և մայրաքաղաքը տեղափոխում այնտեղ։
Հնագիտական տարածքի մեջ մտնում են Կյուրոս Մեծի դամբարանը, Տոլլ ե Թախտ ամրոցը, պալատական երկու արքունիքների ավերակները և Չախար բագխ ոճի քառամակարդակ այգիները։ Հնագիտական տարածքը զբաղեցնում է 1.6 կմ² տարածք։
Քաղաքի նախագծումն իրականացվել է այնպես, որ այն կարողանա դիմակայել ուժեղ երկրաշարժներին։


== Կյուրոս Մեծի դամբարան ==

Վեց լայն աստիճանները տանում են դամբարանախուց` 3.17 х 2.11 х 2.11 մ չափերով։ Մ. թ. ա. 330 թվականին դամբարան է այցելել Ալեքսանդր Մակեդոնացին։ Հնդկական արշավանքի ժամանակ դամբարանն ամբողջովին թալանվում է, վերադարձից հետո Մակեդոնացին հրամայում է մահապատժի ենթարկել ավարառուներին։
Երբ տեղանքն զբաղեցնում են արաբները, նրանց շրջանում հավատալիք է տարածվում, որ դամբարանը Սողոմոն Իմաստուն արքայի մարգարե Սուլեյմանի մորն է։
Ջոսերի բուրգի հետ միասին Կյուրոս Մեծի դամբարանը Կարմիր հրապարակում գտնվող Լենինի դամբարանի ճարտարապետական նախօրինակն է եղել։
Դամբարանի մոտակայքում կա պարսկա-էլամա-բաբելոնյան կարճ ու համեստ սեպագիր տեքստ. «Ես Կուրուշն եմ` Աքեմենյան արքան»։ Պատկերված է նաև թևավոր արարած` էլամական արքայական հանդերձանքով և եգիպտական արքաներին հատուկ գլխարկով։ Այն, որ դամբարանը Կյուրոս Մեծինն է, տարակուսանքի առիթ չի տալիս, քանի որ նրա նկարագիրն ամբողջությամբ համընկնում է Արիստովուլի նկարագրությանը, ում Ալեքսանդր Մակեդոնացին հանձնարարել էր հոգալ նրա պահպանումը։
Ամեն դեպքում, որոշ հետազոտողներ կարծում են, որ դամբարանը, այնուամենայնիվ, Կյուրոս Մեծինը չէ։ Տարածում ունի նաև այն տեսակետը, որ շինությունը զրադաշտական մեհյան է` նվիրված կրակին։ Կա նաև տեսակետ, որ Կյուրոսը թաղված է զրադաշտական քաաբայի տակ` Նաղշե Ռոսթամում։


== Սիվանդի ամբարտակ ==
Ամբարտակի շինարարությունը սկսվել է 2007 թվականի ապրիլի 19-ին։ Հնագետներն ու պատմաբանները բողոքել են այս շինարարության դեմ, քանի որ հին մայրաքաղաքի հուշարձանները կարող են խիստ վնասվել կամ ջրի տակ մնալ հողի մեջ խոնավության ավելացման հետևանքով։


== Պատկերասրահ ==

		
		
		
		
		
		


== Տես նաև ==
Ասիայում ՅՈՒՆԵՍԿՕ-ի Համաշխարհային ժառանգության օբյեկտների ցանկ
Կյուրոս Մեծ
Իրանի պատմություն


== Ծանոթագրություններ ==


== Արտաքին հղումներ ==
Պասարգադ
Զբոսաշրջային տեղեկություն Պասարգադի մասին
Իրանի պատմություն։ Պասարգադ

Պերսեպոլիսի պաշտոնական կայք Archived 2008-03-09 at the Wayback Machine.
(3620) Պլատոնով

(3620) Պլատոնով (անգլ.՝ Platonov), աստերոիդ աստերոիդների հիմնական գոտում։ Հայտնաբերվել է 1981 թվականի սեպտեմբերի 7-ին Լյուդմիլա Կարաչկինայի կողմից Նաուչնիում։
Միջին հեռավորությունը Արեգակից կազմում է 2,990418 ա. մ., առավելագույնը մոտենում է 2,6623 ա. մ. հեռավորության վրա և հեռանում 3,3185 ա. մ.։ Արեգակի շուրջ մեկ ամբողջական պտույտ է կատարում 1888,84 երկրային օրվա ընթացքում, իր ուղեծրով շարժվելով միջինում 0,190593 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 8,97° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3620) Պլատոնով աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Դարբաս

Անվան այլ կիրառումների համար տե՛ս՝ Դարբաս (այլ կիրառումներ)Դարբաս (նախկին անվանումը` Դարաբազ),
գյուղ Հայաստանի Հանրապետության Սյունիքի մարզի Սիսիանի տարածաշրջանում, Սիսիան քաղաքից մոտ 11 կմ հարավ-արևելք, Լորաձոր գետի ձախ ափին, ծովի մակարդակից մոտ 1500-1600 մ բարձրության վրա։ Հեռավորությունը Կապան մարզկենտրոնից կազմում է մոտ 112 կմ։
Դարաբազ անվան տակ ընդգրկված է եղել Ցարական Ռուսաստանի Ելիզավետպոլի նահանգի Զանգեզուրի գավառում։ Խորհրդային տարիներին մասն է կազմել Հայկական ԽՍՀ Զանգեզուրի գավառի, իսկ 1930 թվականից` Սիսիանի շրջանի։ Դարբաս է վերանվանվել 1946 թ.: 1995 թվականից մտնում է ՀՀ Սյունիքի մարզի մեջ, կազմել է մեկ համայնք Շամբ գյուղի հետ։


== Բնակչություն ==
Ըստ ՀՀ 2011 թ. մարդահամարի արդյունքների` Դարբասի մշտական բնակչությունը կազմել է 556, առկա բնակչությունը` 524 մարդ։ XIX դարում գյուղում համատեղ ապրել են հայեր և ադրբեջանցիներ (ըստ XIX դարի աղբյուների` թաթարներ)։ Վերջիններս լքել են գյուղը 1918-1920 թթ. բախումների ընթացքում։ Դարբասի բնակչության փոփոխությունը ժամանակի ընթացքում` ստորև.


== Պատմություն ==
Դարբասի մասին առաջին հիշատակությունները վերագրվում են 844 թ.-ին։ Ըստ պատմական աղբյուրների՝ գյուղը XV դարում ունեցել է 7 եկեղեցի և 700 ծուխ։
Դարբասը հարուստ է պատմական հնություններով. այստեղ գտնվում են Սուրբ Աստվածածին եկեղեցու ավերակները։ Եկեղեցին կառուցված է եղել XIII դարի երկրորդ կեսին՝ Սյունաց իշխան Տարսայիճ Օրբելյանի և կնոջ՝ Մամախաթունի կողմից։ Գյուղի խաչքարները վերագրվում են XIV-XV դարերին։ Հայտնի կոթող է նաև 1675 թվականին կառուցված կամուրջը, որը տեղացիները կոչում են Արզումանի կամուրջ։
2010 թվականին Շամբ գյուղում կառուցվում են ջրերի արտադրության և պահածոների գործարաններ՝ մոսկվայաբնակ և ծնունդով դարբասցի գործարարների կողմից, ովքեր նաև իրենց միջոցներն են ներդնում Դարբասի Սուրբ Ստեփանոս եկեղեցու կառուցման համար։


== Հայտնի մարդիկ ==
Մայիս Միրզոյան, Դարբասի գյուղապետը, ով 2016 թվականի ապրիլի 4-ին Արցախա-ադրբեջանական ռազմական ընդհարումների ժամանակ գտնվել է ռազմաճակատ մեկնող Սիսիանի ջոկատի ավտոբուսում և դարձել ադրբեջանական անօդաչու թռչող սարքի արձակած ռմբակուծումների զոհը


== Տես նաև ==
Դարբասի պատմության և մշակույթի անշարժ հուշարձանների ցանկ (Սյունիքի մարզ)


== Ծանոթագրություններ ==


== Արտաքին հղումներ ==
Էջը Սյունիքի մարզպետարանի կայքում
Համայնքի ղեկավարի Էջը Սյունիքի մարզպետարանի կայքում Archived 2012-05-04 at the Wayback Machine.
Արխանգելսկոե (գյուղ, Կամենսկի շրջան)

Անվան այլ կիրառումների համար տե՛ս՝ ԱրխանգելսկոեԱրխանգելսկոե (ռուս.՝ Архангельское), գյուղ Ռուսաստանի Տուլայի մարզի Կամենսկի շրջանի կազմում։
Բնակչությունը 2006 թվականին գրանցված տվյալներով կազմում էր 2031 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Հեղուկ

Հեղուկ, նյութի երեք հիմնական ագրեգատային վիճակներից մեկն է։ Հեղուկը պահպանում է ծավալը, սակայն հեշտությամբ փոխում է ձևը։


== Կառուցվածք ==
Հեղուկների խտությունը զգալիորեն գերազանցում է գազերի խտությունը։ Պատճառն այն է որ հեղուկների մոլեկուլները համեմատաբար շատ մոտ են, որն էապես ազդում է մոլեկուլների շարժման վրա։ Քանի որ, հեղուկների մոլեկուլները իրար շատ մոտ են, ապա դրանց ավելի մոտեցնելը հանգեցնում է մոլեկուլների էլեկտրոնային թաղանթի վերադրման և հզոր վանողության ուժերի ի հայտ գալուն։


== Օրինակներ ==
Քիմիական տարրերից միայն երկուսն են ճնշման և ջերմաստիճանի ստանդարտ պայմաններում հեղում վիճակում՝ սնդիկ և բրոմ։ Տերրերից չորսի՝ ֆրանսիումի, ցեզիումի, գալիումի և ռուբիդիում, հալման ջերմաստիճանը մոտ է սենյակային պայմաններին։


== Ծանոթագրություններ ==


== Արտաքին հղումներ ==
Ծաղկավանքի պատմության և մշակույթի անշարժ հուշարձանների ցանկ (Հադրութի շրջան)

Այս հոդվածը ներկայացնում է Արցախի Հանրապետության Հադրութի շրջանի Ծաղկավանք գյուղի պատմության և մշակույթի հուշարձանների ցանկը։ Ցանկում ներառված է ընդամենը 2 հուշարձան։

 


== Տես նաև ==
Արցախի պատմության և մշակույթի անշարժ հուշարձանների ցանկ


== Ծանոթագրություններ ==
Պապսաառե

Պապսաառե (էստ․՝ Papsaare), գյուղ Էստոնիայի Պյարնումաա նահանգի Աուդռու շրջանում։
2011 թվականի տվյալներով գյուղում բնակվում էր 1028 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Հմայակ Մանուկյան

Հմայակ Մանուկյան (1895, Վան, Վանի վիլայեթ, Օսմանյան կայսրություն - 1970), հայ քաղաքական գործիչ, Հայաստանի Հանրապետության Խորհրդարանի 2-րդ գումարման պատգամավոր։


== Կենսագրություն ==


== Տես նաև ==
Հայաստանի Հանրապետության Խորհրդարանի (1918-1920) 2-րդ գումարման պատգամավորների ցանկ


== Ծանոթագրություններ ==
(7549) Վուդարդ

(7549) Վուդարդ (անգլ.՝ Woodard), աստերոիդ աստերոիդների հիմնական գոտում։ Հայտնաբերվել է 1980 թվականի հոկտեմբերի 9-ին Կարոլին Շումեյկերի և Յուջին Շումեյկերի կողմից Պալոմարում։
Միջին հեռավորությունը Արեգակից կազմում է 3,002109 ա. մ., առավելագույնը մոտենում է 2,7151 ա. մ. հեռավորության վրա և հեռանում 3,2892 ա. մ.։ Արեգակի շուրջ մեկ ամբողջական պտույտ է կատարում 1899,93 երկրային օրվա ընթացքում, իր ուղեծրով շարժվելով միջինում 0,18948 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 9,7° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7549) Վուդարդ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Աղահեճք

Աղահեճք, գրաբար՝ Աղահէճք, գավառ Մեծ Հայքի Սյունիք նահանգում։
Աղահեջք գավառի մասին շատ քիչ տեղեկություններ են հասել մեզ։
Աղահեջքը եղել է ընդարձակ մի գավառ։ Այն տարածվում էր Սյունիքի հյուսիսարևելյան մասում և սահմանագծված էր Արցախի Ծար և Սյունիքի Ծղուկք ու Հաբանդ գավառներով։
Տաթևի եպիսկոպոսական հարկացուցակում Աղահեջքի տակ հիշատակված է 43 բնակավայրեր։
Աղահեջքում այս կամ այն առթիվ հիշատակված վայրերից համեմատաբար նշանավոր են եղել Քաշաթաղք և Խոժոռաբերդ բերդերը։


== Ծանոթագրություններ ==
Հայկազուն Թաբիբյան

Հայկազուն Թորոսի Թաբիբյան (1867, Կեսարիա - 1915, Ամասիա), հայ ատամնաբույժ, հասարակական գործիչ։


== Կենսագրություն ==
Հայկազուն Թաբիբյանը ծնվել է 1867 թ., Կեսարիա քաղաքում։ Պապը՝ Ան­կա­րա­յի նա­հան­գի Կեսարիայի գավառի կենտրոն Կեսարիա քաղաքում ծնված Հարություն Թութգալճյանը հնագույն բժշկարանները ուսումնասիրելով և ինքնուսուցման ճանապարհով դարձել էր անվանի հեքիմբեկաբույժ (սնխչի), ինչպես նաև նախահայրը անվանի բժիշկների Թաբիբյան գերդաստանի («թա­բիբ» արաբերենում և օսմաներենում նշանակում է բժիշկ)։ Հարություն Թութգալճյանի անդրանիկ զավակն էր բժիշկ Հաջի Թորոս Թաբիբյանը (Թութգալճի Հեքիմ Օղլի, 1823-1914), կրտսեր որդին էր բժիշկ Նահապետ Թաբիբյանը (1844-1914)։ Հաջի Թորոս Թաբիբյանի ավագ որդին է բժիշկ Տիգ­րա­նը (1858-?), կրտսերը՝ բժիշկ Հայկազունը։ Եղբայրը՝ Տիգրան Թաբիբյանը բժշկական կրթությունն ստացել է ԱՄՆ-ում և եղել բժիշկ։
ՀայկազունԹաբիբյանն ատամ­նա­բու­ժա­կան կրթություն է ունեցել և ատամնաբույժ աշխատել։ Եղել է հնչա­կյան կու­սակ­ցու­թյան անդամ և հասարակական-քաղաքական գործիչ։
1915 թվականի ամռանը ձերբակալվել է։ 1915 թ., Ամասիայում/ՍաղՏաղի/Ղարա Չալուխի ձորում դաժանորեն սպանվել է տեղի կառավարիչի հրամանով՝ 48 տարեկանում։
1918 թվականին՝ պատերազմի ավարտից հետո, ավագ եղբայրը՝ բժիշկ Տիգրանը, դատական գործ է հարուցել եղբոր սպանության համար և հասել նրան, որ Պատերազմական ատյանը 1920 թ. մահվան է դատապարտել Ամասիայի ոճրագործ կառավարչին։ Սակայն շուտով կացության տերն է դարձել քե­մա­լա­կան կա­ռա­վա­րու­թյու­նը և կասեցրել հայակեր կառավարչին կախաղան բարձրացնելը։


== Գրականություն ==
Ալպօյաճեան Արշակ, Պատմութիւն հայ Կեսարիոյ, Բ. հատոր, Գահիրէ, 1937։
Մեզպուրեան Արթօ, Հայ եւ ծագումով հայ բժիշկներ։ Այբուբենական համառօտ անուանացանկ (16881940), Իսթանպուլ, 1940։
Յուշամատեան Մեծ Եղեռնի (1915-1965), պատրաստեց Գերսամ Ահարոնեան, Պէյրութ, 1965։
Թէոդիկ, Գողգոթայ հայ հոգեւորականութեան, Նիւ Եորք, 1985։
Թէոդիկ, Յուշարձան նահատակ մտաւորականութեան, Բ. տպագրութիւն, Երեւան, ապրիլ 24, 1985։
Շահբազյան Հասմիկ և Միրզոյան Անահիտ (կազմողներ), Ցուցակ Հայոց ցեղասպանության զոհերի (1915-1923 թթ.), հ. 3, Անկարայի նահանգ, Երևան, 2006։


== Աղբյուրներ ==
Հարություն Մինասյան,  Օսմանյան կայսրությունում և Թուրքիայի Հանրապետությունում բռնաճնշումների և ցեղասպանության ենթարկված հայ բժիշկներ, Երևան, «Լուսաբաց», 2014 — 520 էջ։
Շիրին (այլ կիրառումներ)

Շիրին կարող է արտահայտել հետևյալ իմաստները.

Շիրին, գյուղ Արևմտյան Հայաստանում, Բիթլիսի վիլայեթի Սպարկերտի գավառակում։
Շիրին (աշուղ), Հովհաննես Կարապետի Կարապետյան, հայ աշուղ (1827-1857)։
Լատվիական երաժշտության ձայնագրությունների ամենամյա մրցանակ

Լատվիական երաժշտության ձայնագրությունների ամենամյա մրցանակ (լատիշ․՝ Latvijas Mūzikas ierakstu gada balva), լատվիացի լավագույն երաժիշտներին խրախուսելու նպատակով 1995 թվականին սահմանված ամենամյա մրցանակ։ Առաջին երկու տարում կրել է Mikrofona Gada Balva «Տարվա միկրոֆոն մրցանակ» անվանումը, իսկ  1997 թվականից սկսած՝ անվանվել «Լատվիական երաժշտության ձայնագրությունների ամենամյա մրցանակ» կամ համառոտված՝ "the Latvian Grammy" («Լատվիական Գրեմմի»)։
Մրցանակային անվանակարգերի քանակը տարեցտարի փոփոխվել է. եթե առաջին տարում՝ 1995 թվականին մրցանակներ շնորհվել են ընդամենը յոթ անվանակարգում, ապա ներկայումս այդ ցուցանիշը հասցվել է տասնյոթի։
Մրցանակային անվանակարգերը այժմ հետևյալներն են.

 ռոք-երգ 
 ռոք երաժշտության ալբոմ 
 փոփ երգ 
 փոփ երաժշտության ալբոմ 
 պարային. հիփ-հոփ կամ r'n'b 
 խտասկավառակ՝ պարային երաժշտությամբ - հիփ-հոփ կամ r'n'b 
 շլյագեր կամ քանթրի 
 հիթային կամ քանթրի երգով խտասկավառակ 
 ժամանակակից ժողովրդական երգերով խտասկավառակ 
 ակադեմիական երաժշտությամբ խտասկավառակ 
 գործիքային, կինո կամ թատերական երաժշտության խտասկավառակ 
 մանկական երաժշտության խտասկավառակ 
 երաժշտական տեսագրություն 
 համերգային ձայնագրություն 
 առաջնելույթ 
 ռադիոհիթ 
«Լատիշական երաժշտության զարգացման գործում ողջ կյանքում ներդրած ավանդի համար»


== Մրցանակներ ըստ տարիների ==
2010։
2011։
2012։


== Ծանոթագրություններ ==


== Արտաքին հղումներ ==
http://www.gadabalva.lv/%7Ctytuł=Gada Archived 2019-05-13 at the Wayback Machine. Balva • Jaunumi|język=lv|data dostępu=2012-07-29
Շուրա (գյուղ, Նեմիրովի շրջան)

Անվան այլ կիրառումների համար տե՛ս՝ Շուրա (այլ կիրառումներ)Շուրա (ուկրաիներեն՝ Шура), գյուղ Ուկրաինայի Վիննիցայի մարզի Նեմիրովի շրջանում։
2001 թվականի տվյալներով Շուրա գյուղում բնակվում էր 55 մարդ։ Բնակավայրը զբաղեցնում է 0,764 կմ² տարածք։ Բնակչության խտությունը կազմում էր 71,99 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Մեժևոյ (Ազովի շրջան)

Մեժևոյ (ռուս.՝ Межевой ), ավան Ռուսաստանի Ռոստովի մարզի Ազովի շրջանում։ Մտնում է Կուգեյսկովո գյուղական համայնքի կազմի մեջ։ Ազով քաղաքից գտնվում է 50 կմ հեռավորության վրա։
Լվովյան հայկական կոլեգիա

Լվովյան հայկական կոլեգիա (լրիվ անունը՝ Լվովի հայկական պապական կոլեգիա - լատ.՝ Collegium pontificum Leopolilnsis Armenorum), բարձրագույն ուսումնական հաստատություն Լվովում 1664-1783-ին։ Հիմնադրվել է Լեհաստանի, Ուկրաինայի, Ղրիմի, Մոլդովայի և Տրանսիլվանիայի հայ համայնքներում ունիթորություն տարածող հոգևոր գործիչներ պատրաստելու նպատակով։ Գտնվել է Թեաթինյան օրդենի տեսչության ներքո, ենթարկվել հավատատար ածման Հռոմի կոնգրեգացիային։ Լվովյան հայկական կոլեգիաում դասավանդվել են հայերեն ու լատիներեն (երբեմն՝ իտալերեն) քերականություն, ճարտասանություն, տաղաչափություն, դավանաբանություն, տրամաբանություն, փիլիսոփայություն, աստվածաբանություն, ֆիզիկա ու մետաֆիզիկա։ Սկզբնական շրջանում (1664-1678) առարկաների մի մասի ուսուցումը տարվել է հայերեն։ 1668-ին ուսանողները բեմադրել են «Մարտիրոսութիւն սրբուհւոյն Հռիփսիմեի», ապա այլ դրամատիկ գործեր՝ նշանավորելով հայ թատրոնի նոր զարթոնքը։ 1701-ից Լվովյան հայկական կոլեգիաում ուսանելու են ընդունել նաե այլազգիների (ուկրաինացիներ, լեհեր են), որի հետևանքով հետագայում բուհը վերանվանվել է Լվովի հայ-ուկրաինական կոլեգիա։
Վակիսա

Վակիսա (վրաց.՝ ვაკისა), գյուղ Վրաստանում։ Գտնվում է Իմերեթի մարզի Սաչխերեի շրջան‎‎ում։


== Դիրք ==
Գյուղը գտնվում է ծովի մակարդակից 960 մետր բարձրության վրա։ Շրջկենտրոն Սաչխերեից հեռու է 47 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 14 մարդ։


== Ծանոթագրություններ ==
Ստեփան Քոչարյան

Ստեփան Աշոտի Քոչարյան (ապրիլի 14, 1928(1928-04-14), Երևան, Հայկական ԽՍՀ, ԱԽՖՍՀ, ԽՍՀՄ - հոկտեմբերի 18, 1997(1997-10-18), Երևան, Հայաստան), հայ փիլիսոփա, միջազգայնագետ, քաղաքական մեկնաբան, գիտնական։ Փիլիսոփայական գիտությունների դոկտոր (1970), պրոֆեսոր (1974):


== Կենսագրություն ==
Ստեփան Քոչարյանը ծնվել է 1928 թվականի ապրիլի 14-ին, Երևանում։ 1951 թվականին ավարտել է Երևանի պետական համալսարանի միջազգային հարաբերությունների ֆակուլտետը։ 1951-1954 թվականներին սովորել է Մոսկվայի պետական համալսարանի փիլիսոփայության բաժնի ասպիրանտուրայում։ 1970 թվականին Երևանում պաշտպանել է դոկտորական թեզը՝ «Պատերազմի և խաղաղության դիալեկտիկան և արդիականությունը» թեմայով։ Շուրջ 40 տարի ղեկավարել է Հայաստանի տարբեր բարձրագույն հաստատությունների հասարակական գիտությունների ամբիոնները։ 1986-1989 թվականներին ղեկավարել է Հայաստանի բարձրագույն կրթության նախարարության հասարակական գիտությունների դասավանդման վարչությունը, փիլիսոփայություն և միջազգային հարաբերություններ է դասավանդել Հայաստանի բաց համալսարանում։  Մինչև 1990 թվականը Հայաստանի հեռուստատեսության 1-ին ծրագրով վարել է «Միջազգային համայնապատկեր» հաղորդումը։ Երիտասարդ տարիներին հանդես է եկել նաև ֆուտբոլային մեկնաբանի դերում։ Մեկ տարի աշխատել է Կուբայի Սանտյագո դե Կուբա քաղաքի համալսարանում, դասախոսություններ կարդացել իսպաներեն և ռուսերեն լեզուներով։ Վարել է մեծածավալ հասարակական աշխատանք «Գիտելիք» ընկերությունում, Հանրապետության շրջաններում։
Աշխատությունները վերաբերում են պատերազմի և խաղաղության, ինչպես նաև գաղափարախոսական պայքարի խնդիրներին։ Բազմաթիվ մենագրությունների, միջազգային հարաբերությունների, մասնավորապես՝ պատերազմի և խաղաղության խնդիրներին նվիրված գիտական հոդվածների և աշխատությունների հեղինակ է։


== Պարգևներ ==
Արժանացել է մի շարք  պարգևների և մեդալների Խորհրդային Հայաստանի իշխանությունների կողմից։


== Երկեր ==
Ժողովուրդների ժամանակակից շարժումը խաղաղության համար։ Քոչարյան Ստեփան Աշոտի, Երևան, Հայպետհրատ, 1956, 112 էջ։
Հակասությունները իմպերիալիստական երկրների միջև ժամանակակից էտապում։ Քոչարյան Ստեփան Աշոտի, Երևան, Հայպետհրատ, 1957, 149 էջ։
Բանականությունը թելադրում է։ Քոչարյա Ստեփան Աշոտի, Երևան, Հայպետհրատ, 1961, 63 էջ։
Կոմունիզմ կառուցողի բարոյական կերպարը։ Պետրոսյան Սամվել Մկրտիչի, Քոչարյան Ստեփան Աշոտի, Երևան, Հայպետհրատ, 1962։
Պատերազմները վերացնելը կոմունիզմի պատմական միսիան է։ Քոչարյան Ստեփան Աշոտի, Պետրոսյան Սամվել Մկրտիչի, Քաղաքական և գիտական գիտելիքների տարածման ընկերություն,  Երևան, Ա. հ., 1962:
Պատերազմի ու խաղաղության դիալեկտիկան և արդիականությունը, Քոչարյան Ստեփան Աշոտի, Երևան, «Հայաստան», 1969, 407 էջ։
Սոցիալիզմ և խաղաղություն։ Քոչարյան Ստեփան Աշոտի, Երևան, «Հայաստան», 1974, 94 էջ։
Խաղաղության Սովետական ծրագիրը։ Քոչարյան Ստեփան Աշոտի, Երևան, «Հայաստան», 1980, 100 էջ։
О проблемах войны и мира. Ереван, Айастан, 1985, 218 с.
Սիոնիզմը առանց դիմակի։ Քոչարյան Ստեփան Աշոտի, Երևան, «Հայաստան», 1988, 96 էջ։


== Ծանոթագրություններ ==
Լատվիայի խորհրդարան

Լատվիայի խորհրդարան, առավել հայտնի է, որպես Լատվիայի Հանրապետության սեյմ (լատիշ․՝ Latvijas Republikas Saeima), միապալատ օրենսդիր մարմին Լատվիայի Հանրապետությունում, որը բաղկացած է թվով 100 պատգամավորներից։
Սեյմի պատգամավորների ընտրություններին կարող են մասկակցել միայն Լատվիայի Հանրապետության հինգ շրջանների (այդ թվում և մայրաքաղաք Ռիգայի) չափահաս քաղաքացիները։
Խորհրդարանական ընտրություններն այս երկրում անց են կացվում չորս տարին մեկ (հազվադեպ՝ երեք տարին մեկ անգամ)՝ հոկտեմբեր ամսվա առաջին շաբաթ օրը։ Բացառություն են կազմում միայն հինգերորդ գումարման սեյմի և տասնմեկերորդ գումարման արտահերթ ընտրությունները։
Ընտրական համակարգը համամասնական է։ Ընտրությունը համարվում է ստացված, եթե վերջինիս մասնակցում են ընտրացուցակներում գրանցված անձանց 5 տոկոսը։
Լատվիայի Հանրապետության սեյմի խոսնակի պաշտոնը 2016 թվականի նոյեմբերի 4-ից զբաղեցնում է լատվիացի լրագրող և Ազգային միավորում կուսակցության անդամ Ինարա Մուրնիեցան։


== Խորհրդարանի կազմ ==


== Արտաքին հղումներ ==
Լատվիայի սեյմի պաշտոնական կայքը
Լատվիայի Կենտրոնական ընտրական հանձնաժողով Archived 2007-02-07 at the Wayback Machine. — 1993 թվականի սեյմի ընտրություններ
Անդրեևկա (գյուղ, Իլիշևսկի շրջան)

Անվան այլ կիրառումների համար տե՛ս՝ ԱնդրեևկաԱնդրեևկա (ռուս.՝ Андреевка, բաշկիրերեն՝ Андреевка), գյուղ Ռուսաստանի Բաշկորտոստան հանրապետության Իլիշևսկի շրջանի կազմում։
Բնակչությունը 2009 թվականին գրանցված տվյալներով կազմում էր 918 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Warning:

Warning:, ամերիկյան Green Day փանկ-ռոք խմբի վեցերորդ ստուդիական ալբոմը, թողարկվել է 2000 թվականի հոկտեմբերի 3-ին Ռեփրայզ Ռեքորդս ձայնագրման լեյբլի կողմից։


== Երգացանկ ==
Բոլոր երգերի տեքստերի հեղինակն է Բիլլի Ջո Արմսթրոնգ. 


== Հորիզոնականներ ==


=== Ալբոմ ===


=== Հավաստագրումներ ===


== Ծանոթագրություններ ==
Արղունիա

Արղունիա ( վրաց.` არღუნია), հայաբնակ գյուղ Աբխազիայի Գուլրիփշի շրջանում։ Գտնվում է ծովի մակարդակից 800 մ բարձրության վրա։


== Բնակչությունը ==
1959 թվականի տվյալներով, գյուղն ուներ 64 բնակիչ, հիմնականում հայեր, իսկ 1989 թվականին, գյուղում ապրում էր ընդամենը 18 մարդ, կրկին հայեր։


== Ծանոթագրություններ ==
Խորեն Աբրահամյան (ռազմական գործիչ)

Անվան այլ կիրառումների համար տե՛ս՝ Խորեն Աբրահամյան (այլ կիրառումներ)Խորեն Հարությունի Աբրահամյան (1900, Նախիջևան, Երևանի նահանգ, Կովկասի փոխարքայություն, Ռուսական կայսրություն - 1937), հայ խորհրդային ռազմական գործիչ, դիվիզիայի կոմիսար, Հայաստանում խորհրդային ռեժիմի հաստատման աջակից։


== Կենսագրություն ==
Ծնվել է Նախիջևան քաղաքում։ Մասնակցել է Հայաստանում խորհրդային կագերի հաստատմանը և քաղաքացիական կռիվներին, Միջին Ասիայում՝ բասմաչության դեմ մղված մարտերին։ 1930 թվականին ավարտել է Լենինգրադի Տոլմաչովի անվան ռազմա-քաղաքական ակադեմիան։ 
Եղել է Հայկական Վորոշիլովի անվան 76-րդ լեռնահրաձգային դիվիզիայի կոմիսար, քաղբաժնի պետ, ՀԿԿ Կենտկոմի անդամ (1933), ՀԽՍՀ ԿԳԿ-ի (1931) և ԱՍՖՍՀ ԿԳԿ-ի (1935) անդամ։ 
Պարգևատրվել է Կարմիր աստղի շքանշանով։


== Գրականություն ==
Ղամարլուից-Զանգեզուր (Հիշողություններ Հայաստանի քաղաքացիական կռիվներից), 1931 / (կազմ. և խմբ.՝ Խ. Աբրահամյան)


== Ծանոթագրություններ ==

Абрамян Хорен Арутюнович
Տուրժի

Տուրժի (ֆր.՝ Turgy), համայնք Ֆրանսիայի Գրանդ Էստ մարզի Օբ գավառում։
Բնակչությունը 2012 թվականի դրությամբ կազմում է 46 մարդ, բնակչության խտությունը` 4.61 մարդ/կմ²։ Բնակավայրը զբաղեցնում է 9.97 կմ² տարածք։


== Աշխարհագրություն ==
Գտնվում է Փարիզ քաղաքից 160 կմ հարավ-արևելք, Շալոն ան Շամպայն քաղաքից` 110 կմ հարավ, Տրուա քաղաքից` 31 կմ հարավ։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 28 աշխատունակ (15-64 տարեկան)  բնակիչ, որոնցից ակտիվ էին 21-ը, իսկ ոչ ակտիվները` 7։ Ակտիվության ցուցանիշը կազմում է 75,0 %։ 21 աշխատունակ մարդկանցից աշխատել է 20 անձ (12 տղամարդ և 8 կին)։ Գործազուրկ են եղել 1 անձ (0 տղամարդ և 1 կին)։ 7 անաշխատունակներից 3-ը եղել են աշակերտներ կամ ուսանողներ, 1-ը` թոշակառուներ, իսկ 3-ը չեն աշխատել տարբեր պատճառներով։


== Տես նաև ==
Օբ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Կոնդրատի (գյուղ, Ելնինսկի շրջան)

Կոնդրատի (ռուս.՝ Кондраты), գյուղ Ռուսաստանի Սմոլենսկի մարզի Ելնինսկի շրջանի կազմում։
Բնակչությունը 2007 թվականին գրանցված տվյալներով կազմում էր 40 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Տալերան

Տալերան (ֆր.՝ Talairan), համայնք Ֆրանսիայի Օկսիտանիա մարզի Օդ գավառում։
Բնակչությունը 2008 թվականի դրությամբ կազմում է 362 մարդ, բնակչության խտությունը` 9.98 մարդ/կմ²։ Բնակավայրը զբաղեցնում է 36.29 կմ² տարածք։


== Աշխարհագրություն ==
Գտնվում է Փարիզ քաղաքից 650 կմ հարավ, Մոնպելիե քաղաքից` 120 կմ հարավ-արևմուտք, Կարկասոն քաղաքից` 31 կմ հարավ-արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 213 աշխատունակ (15-64 տարեկան)  բնակիչ, որոնցից ակտիվ էին 153-ը, իսկ ոչ ակտիվները` 60։ Ակտիվության ցուցանիշը կազմում է 71,8 %։ 153 աշխատունակ մարդկանցից աշխատել է 131 անձ (70 տղամարդ և 61 կին)։ Գործազուրկ են եղել 22 անձ (11 տղամարդ և 11 կին)։ 60 անաշխատունակներից 12-ը եղել են աշակերտներ կամ ուսանողներ, 33-ը` թոշակառուներ, իսկ 15-ը չեն աշխատել տարբեր պատճառներով։


== Տես նաև ==
Օդ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Ղալամելիք

Ղալամելիք (պարսկերեն՝ قلعه ملك), հայաբնակ գյուղ Իրանում, Սպահանի նահանգի Փերիա (Ֆերեյդան) գավառի Վարզաղ գավառակում։ 
Ղալամելիքում հայերը հաստատվել են 1887 թվականին (եկել են Փերիայի այլ գյուղերից)։ 1970 թվականին գյուղն ուներ 20 ընտանիք հայ բնակիչ։ Զբաղվել են երկրագործությամբ և անասնապահությամբ։ Ղալամելիքում կա եկեղեցի (Ս․ Եղիշե), դպրոց։ Դպրոցական շենք չունենալու պատճառով դասերն անցկացվում էին մասնավոր տներում։
Կոլիմատոր

Կոլիմատոր (լատիներեն collineo), զուգահեռ ճառագայթների փունջ ստանալու օպտիկական սարք։ Կազմված է ներսից սևացրած խողովակի մեջ գտնվող օբյեկտիվից կամ գոգավոր հայելուց, որի կիզակետային հարթությունում տեղավորվում է լուսատու առարկան (օրինակ, դիաֆրագմայի ճեղքը)։ Վերջինիս ձևի ու չափերի ընտրությունը կախված է կոլիմատորի օգտագործման նպատակից։ Կոլիմատորը կիրառվում է աստղագիտության մեջ, սպեկտրային սարքերում և օպտիկամեխանիկական չափիչ-ստուգիչ գործիքներում։ Կոլիմատորը ավտոկոլիմացիոն սարքերի բաղկացուցիչ մասն է. այդ սարքերում օբյեկտիվից դուրս եկած ճառագայթներն անցնում են օպտիկական համակարգը հակառակ ուղղությամբ և տալիս առարկայի պատկերը առարկայի հարթությունում։
Չոջուք Մարջանլի

Չոջուք Մարջանլի (ադրբ.՝ Çocuq Mərcanlı), գյուղ Ադրբեջանի Ջեբրաիլի շրջանում։ Գյուղը գտնվում է արցախաադրբեջանական սահմանագծից 3 կմ արևելք։
Գյուղը 1994 թվականից մինչև 2016 թվականի ապրիլը գտնվում էր հակամարտ զորքերի շփման գոտում։ Քառօրյա պատերազմի արդյունքում Ադրբեջանական զինուժը վերահսկողության տակ վերցրեց գյուղից 2,9 կմ հյուսիս-արևմուտքում գտնվող Վարազաթումբ (ադրբ.՝ Lalatapa) բարձունքը և ապահովեց գյուղի անվտանգությունը։ 2017 թվականին Ադրբեջանի կառավարությունը 2 մլն եվրո հատկացրեց գյուղը վերաբնակեցնելու համար։
Չոջուք Մարջանլին այժմ Ջեբրաիլի շրջանի միակ գյուղն է, որը փաստացի վերասկում է ադրբեջանական զինուժը։


== Ծանոթագրություններ ==


== Արտաքին հղումներ ==
Çocuq Mərcanlı at GEOnet Names Server(չաշխատող հղում)
Ադրբեջանը օտարերկրյա դիվանագետներին այցի է տանում Ջոջուք Մերջանլի Archived 2017-02-17 at the Wayback Machine.
Մեծ Կուանք

Մեծ Կուանք, (նաև՝ Մեծ Կվենք, գրաբար՝ Մեծ Կուենք, գավառ Մեծ Հայքի Արցախ նահանգի կազմում։


== Աշխարհագրություն ==


== Պատմություն ==


== Տես նաև ==
Արցախ
Մեծ Հայքի վարչական բաժանում


== Գրականություն ==
Թ.Խ. Հակոբյան (1981). Հայաստանի պատմական աշխարհագրություն. Երևան։ «Միտք»։


== Արտաքին հղումներ ==
Մեծ Հայքի վարչական բաժանումը


== Ծանոթագրություններ ==
Մալայա Ցիլնա (գյուղ, Դրոժանովսկի շրջան)

Մալայա Ցիլնա (ռուս.՝ Малая Цильна, թաթ.՝ Кече Чынлы, Цынны), գյուղ Ռուսաստանի Թաթարստան հանրապետության Դրոժանովսկի շրջանի կազմում։
Բնակչությունը 2010 թվականին գրանցված տվյալներով կազմում էր 1407 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Տեմբր

Տեմբր (ֆր.՝ timbre), հնչերանգ, հնչյունի որակային հատկանիշ, երաժշտական հնչյունի այն հատկությունը, որով զանազանվում են տարբեր աղբյուրներից ստացվող հնչյունները, եթե անգամ դրանք ունեն միևնույն բարձրությունն ու ուժգնությունը։ Ձայնագիտական առումով տեմբրը պայմանավորված է ձայնի սպեկտրի կազմության մեջ ընդգրկված օբերտոնների (տես նաև Բնական հնչյունաշար) քանակով, կազմով, համեմատական ինտենսիվությամբ, որոնք, իրենց հերթին, կախված են հնչյուն առաջ բերող մարմնի (նվագարանի տատանողական համակարգի կամ մարդու, կենդանու ձայնական ապարատի) ձայնական-ձայնաբանական հնարավորություններից՝ նյութի որակից (օրինակ, տատանման կարողությունից), նվագարանի ձևից ու կառուցվածքից (օրինակ, ձայնի անդրադարձման կարողությունից), ֆորմանտների առկայությունից (տվյալ նվագարանին հատուկ ենթահնչյուններ առաջացնելու կարողությունից) ևն։ Որևէ նվագարանի տեմբրը կարող է փոփոխվել՝ կախված հնչման բացարձակ ուժգնությունից, ռեգիստրից (հնչամասից), ձայնարտադրության եղանակից, զարկումների երևույթից, հնչման միջավայրից։ Ընդունված է նվագարանների և երգչական ձայնի տեմբրը (տես Ձայն երաժշտական) բնութագրել զգայարանային զանազան տպավորությունների հետ համեմատելով (օրինակ, փայլուն կամ խավար, արծաթահնչուն, ապակյա կամ թավշյա, ջերմ կամ պաղ, հյութեղ)։ Տեմբրը երաժշտության արտահայտչականության կարևորագույն միջոցներից է, որ մասնակցում է երաժշտական մտքի զարգացման մասնավոր շատ ոլորտներում և երաժշտության գեղագիտական էության կազմավորման մեջ։
(4112) Հրաբալ

(4112) Հրաբալ (անգլ.՝ Hrabal), աստերոիդ աստերոիդների հիմնական գոտում։ Հայտնաբերվել է 1981 թվականի սեպտեմբերի 25-ին Մարի Մահրովայի կողմից Կլետում։
Միջին հեռավորությունը Արեգակից կազմում է 3,117799 ա. մ., առավելագույնը մոտենում է 2,9846 ա. մ. հեռավորության վրա և հեռանում 3,251 ա. մ.։ Արեգակի շուրջ մեկ ամբողջական պտույտ է կատարում 2010,81 երկրային օրվա ընթացքում, իր ուղեծրով շարժվելով միջինում 0,179033 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 16,62° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4112) Հրաբալ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Տուբոլցի (գյուղ, Ռուդնյանսկի շրջան)

Տուբոլցի (ռուս.՝ Тубольцы), գյուղ Ռուսաստանի Սմոլենսկի մարզի Ռուդնյանսկի շրջանի կազմում։
Բնակչությունը 2007 թվականին գրանցված տվյալներով կազմում էր 1 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Հայաստանի հասարակական կազմակերպություններ


=== ՀԿ-ների պատմությունը ===
Ժամանակակից հայաստանյան քաղաքացիական հասարակության ձևավորման սկիզբ ընդունված է համարել 1980-ական թվականների վերջերը, երբ թույլատրվել է պետությունից անկախ համայնքային գործունեությունը, և հասարակության ներսում սկսել են ձևավորվել ժողովրդավարական շարժումներ։ Հայաստանում խորհրդային իշխանության տարիներին (1920-91) քաղաքացիական հասարակության հատվածի զարգացումը կրել է սոցիալական համակարգի տիրապետող ինստիտուցիոնալ կառուցվածքի ազդեցությունը։ Պետությունը վերահսկել է գոյություն ունեցող բոլոր կազմակերպություններն ու միավորումները (կուսակցություններ, արհմիություններ, ՀԿ-ներ, կոմերիտմիություն և այլն),իսկ յուրաքանչյուր անկախ քաղաքացիական միավորում կամ գործողություն դիտվել է որպես վտանգ պետական իշխանությանը։
Խորհրդային շրջանի ՀԿ-ները մեծ մասամբ ծառայել են պետությանը և կոմունիստական գաղափարախոսությանը՝ կամավոր նախաձեռնությունների միջոցով հանրային կարիքները բավարարելու փոխարեն։


=== ՀԿ-ների գործունեությունը ===
1989 թ.-ին Երևանում սկսված բնապահպանական շարժմանը մասնակցել են հարյուրհազարավոր մարդիկ, որի շնորհիվ փակվել են շրջակա միջավայրն աղտոտող մի քանի արդյունաբերական ձեռնարկություններ։ Այդ շարժումներն աստիճանաբար միավորվել են ազգային գաղափարի շուրջ ու ձգտել ԼՂԻՄ-ի միավորմանը ՀԽՍՀ-ին և հանրապետության անկախացմանը։
1990-ական թվականներից արագորեն աճել է ՀԿ-ների թիվը, որոնք խթանել են ժողովրդավարական արժեքների ու մարդու իրավունքների պաշտպանությունը, ինքնակազմակերպվել արմ. համապատասխան կազմակերպությունների նմանությամբ։ «Հասարակական կազմակերպությունների մասին» ՀՀ օրենքն ընդունվել է 2001 թ.-ին, ըստ որի՝ Հայաստանում ՀԿ-ի կարգավիճակ ունեն արհմիությունները, տարատեսակ շարժումները, քաղաքացիական նախաձեռնությունները, ձեռնարկատերերի, սպառողների, մշակութային, երիտասարդական, կանանց միությունները, բնապահպանական, բարեգործական, հայրենակցական և ազգային հատկանիշներով ձևավորված կազմակերպություններն ու հիմնադրամները և այլն։ Վերջին շրջանում նկատվում է ՀԿ-ների ներքին խնդիրների հստակեցման և նրանց դաշինքների ձևավորման միտում։
Ներկայումս ՀՀ-ում գործում է մոտ հինգ հազար ՀԿ։
(6169) Սաշակրոտ

(6169) Սաշակրոտ (անգլ.՝ Sashakrot), աստերոիդ աստերոիդների հիմնական գոտում։ Հայտնաբերվել է 1981 թվականի մարտի 2-ին Շելտ Բասի կողմից Սայդինգ Սփրինգում։
Միջին հեռավորությունը Արեգակից կազմում է 3,093931 ա. մ., առավելագույնը մոտենում է 2,6549 ա. մ. հեռավորության վրա և հեռանում 3,5329 ա. մ.։ Արեգակի շուրջ մեկ ամբողջական պտույտ է կատարում 1987,76 երկրային օրվա ընթացքում, իր ուղեծրով շարժվելով միջինում 0,181108 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 20,04° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6169) Սաշակրոտ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Բահրեյնի օրհներգ

Բահրեյնի օրհներգ  (արաբ․՝ بحريننا‎‎‎; «Մեր Բահրեյն»), Բահրեյնի ազգային օրհներգ։ 


== Պատմություն ==
Հայտնի է, որ Բահրեյնի օրհներգի համար գրվել է երկու տարբեր տեքստ, բայց նույն մեղեդիով։ Առաջին տարբերակն օգտագործվել է Բահրեյնի անկախության տարիներին 1971 թվականից (Մեծ Բրիտանիայից) մինչև 2002 թվականը։ Երկրորդ տարբերակը սկսեց օգտագործվել Սահմանադրության փոփոխությունների վերաբերյալ հանրաքվեից հետո, ըստ որի Համադ Բին Իսա Ալ-Խալիֆան հռչակվեց Բահրեյնի թագավոր։
Օրհներգի խոսքերի հեղինակը Մոհամեդ Սուդկի Այաշին է (ծնվ. 1925): Օրհներգի մեղեդու կոմպոզիտորն անհայտ է։ Այնուհետև, հիմնի մեղեդին վերակազմավորվել է երգիչ և կոմպոզիտոր Ահմեդ Ալ-umումայրիի կողմից և ձայնագրվել Լոնդոնի ֆիլհարմոնիկ նվագախմբի կողմից։ Օրհներգի այս տարբերակը մինչ այժմ օգտագործվում է։


== Բնօրինակ տեքստ ==


== Ծանոթագրություններ ==


== Արտաքին հղումներ ==
Bahrain: Bahrainona - Audio of the national anthem of Bahrain, with information and lyrics
Himnuszok - A vocal version of the Anthem, featured in the Himnuszok website.
Гимн Бахрейна
Վալերյանովկա (գյուղ, Բլիզնյուկովի շրջան)

Անվան այլ կիրառումների համար տե՛ս՝ ՎալերյանովկաՎալերյանովկա (ուկրաիներեն՝ Валерянівка), գյուղ Ուկրաինայի Խարկովի մարզի Բլիզնյուկովի շրջանում։ Հիմնադրվել է 1902 թվականին։
2001 թվականի տվյալներով Վալերյանովկա գյուղում բնակվում էր 133 մարդ։ Բնակավայրը զբաղեցնում է 0,48 կմ² տարածք։ Բնակչության խտությունը կազմում էր 277,08 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)